Vesnoldunol (Chiroptera)

**Vesnoldunol (Chiroptera)** tir tan moukolaf veem (&nbsp;*Mammalia* pula&nbsp;). Gan Blumenbach bak 1779 taneon zo pimtayar.

## Pimtara
### Pulara
Vesnoldunol sotir kobligaf moukol gubeon yoltan gu vesnol. Nope towara lanibelcafa gu tela ke zverieem, va gruperacka va mielafa wira al voner i va tulon grutalara bak orikarsa tuke rukomatca grudivplekusa va kaikmam isu gruremzawasa.

### Irubaxo
Vesnoldunol koe bwafa ik zakodafa anameda ke varafa tamava tigir. Koe luva ik buta ik aal ik kroye ik nelkon arula afizon gigelber ise va siudapa tazukar.

### Kira
Vesnoldunol sotir ton pinackaf lum ise va alto milafo gu snavol ok tovol, is pibaf myot lukoptaf ok ebeltaf ok blakeraf ok blafotamaf jadion dir. Tazuk ke vesnol sotir kalvekafa gu talara numen abduinieem ton wilteem al artazukawer. Isnumen zarevo al vonewer&nbsp;; drinca sotir abrotcaf loon dam rasagi&nbsp;; cagrey sotir lotrelaf&nbsp;; kot metotcoy vaxe tel taneaf sotir abrotcapaf isen deltwegri dere sotir. Kota nuga dem aluboy lubek sotir trelafa ise sonover da vesnol ton adalafa tildesa tirka ton titeon taka grugeltgir. Talgeem sotir ke bezatoraf ord, dis va abica arapenisaca ke engatorafa katca. Iteem sotir ke gimbaf ord, voxen witca kapbure mamtafa rukomatca anton toleodon soyordar.

### Nazbalkera
Ocagugal vas 45 ik 70 viel dene katca ke zakodafo lidawickaxo arapeniwer voxe va tevoy aksat dene Vesnol (Pteropus) bwafa katca rokalfir. Kota vesnolya va toloy oc cugon gimalnazbar, i va oc gitis ton mepinaf lum. Sinaf blirugal va nazberakama ke vesnolya kevaldoar&nbsp;: acum lan katcolk kali tolsanda rovoblid.

### Malestura
Lo vesnol sotid nezatoraf beka lana katca va kabay is ilt is imwada zined. Ke 950 katca, lana va fortey ke aryon sulem kan tigafa talga robupkud, soe abicote enwe tid, nekev jontika artukafa prostewa isu vunda radasa va vesnol gu tec forteyfamik.

## Vexala dem yaseem
Sedme ***Mammal Species of the World*** (siatos ke 2005), bat veem vas 18 yasa ruldar :
* *[[Vesnol (Pteropodidae)|Vesnol (Pteropodidae)]]* (Gray, 1821)
* *[[Vesnol (Rhinolophidae)|Vesnol (Rhinolophidae)]]* (Gray, 1825)
* *[[Vesnol (Hipposideridae)|Vesnol (Hipposideridae)]]* (Lydekker, 1891)
* *[[Vesnol (Megadermatidae)|Vesnol (Megadermatidae)]]* (H. Allen, 1864)
* *[[Vesnol (Rhinopomatidae)|Vesnol (Rhinopomatidae)]]* (Bonaparte, 1838)
* *[[Vesnol (Craseonycteridae)|Vesnol (Craseonycteridae)]]* (Hill, 1974)
* *[[Vesnol (Emballonuridae)|Vesnol (Emballonuridae)]]* (Gervais, 1855)
* *[[Vesnol (Nycteridae)|Vesnol (Nycteridae)]]* (Van der Hoeven, 1855)
* *[[Vesnol (Myzopodidae)|Vesnol (Myzopodidae)]]* (Thomas, 1904)
* *[[Vesnol (Mystacinidae)|Vesnol (Mystacinidae)]]* (Dobson, 1875)
* *[[Vesnol (Phyllostomidae)|Vesnol (Phyllostomidae)]]* (Gray, 1825)
* *[[Vesnol (Mormoopidae)|Vesnol (Mormoopidae)]]* (Saussure, 1860)
* *[[Vesnol (Noctilionidae)|Vesnol (Noctilionidae)]]* (Gray, 1821)
* *[[Vesnol (Furipteridae)|Vesnol (Furipteridae)]]* (Gray, 1866)
* *[[Vesnol (Thyropteridae)|Vesnol (Thyropteridae)]]* (Miller, 1907)
* *[[Vesnol (Natalidae)|Vesnol (Natalidae)]]* (Gray, 1866)
* *[[Vesnol (Molossidae)|Vesnol (Molossidae)]]* (Gervais, 1856)
* *[[Vesnol (Vespertilionidae)|Vesnol (Vespertilionidae)]]* (Gray, 1821)

## Pulasa vuestexa is xantaza

* (en) vuest- : Mammal Species of the World (v- 3, 2005) : *CHIROPTERA* (Blumenbach, 1779)
* (en) vuest- : CITES : *CHIROPTERA*
* (en) vuest- : UICN : veem *CHIROPTERA* (Blumenbach, 1779)
* (en, fr) vuest- : ITIS : *CHIROPTERA* (Blumenbach, 1779)
* (en) vuest- : Tree of Life Web Project : *CHIROPTERA*
* (en) vuest- : Catalogue of Life : *CHIROPTERA* (Blumenbach, 1779)
* (en) vuest- : Paleobiology Database : *CHIROPTERA* (Blumenbach, 1779)
* (en) vuest- : Animal Diversity Web : *CHIROPTERA*
* (en) vuest- : NCBI : *CHIROPTERA*
#### Ara vuestexa
* *Vesnoldunol (Chiroptera)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)